Ez itt a dél-afrikai köztársasági Brandvlei Szigorúan Ellenőrzött Börtön.
Az ország legveszélyesebb bandatagjai ülnek itt.
Emberölésért, pénzmosásért, emberrablásért...
És nem is akármilyen banda tagjai.
A legtöbb itteni elítélt a hírhedt Számbanda tagja.
Kegyetlen egy hely ez. Nem olyan itt, mint otthon.
Kíméletlen szabályok szerint élnek...
A számom miatt ezért gondoskodnom kell egy őr megöléséről.
...így az őrök is veszélyben vannak...
Csak úgy megkéseltek.
...és a hozzám hasonló külsősök is.
Mind gyilkosok vagyunk.
Raphael Rowe vagyok,
és egy hetet fogok eltölteni ebben a Számbanda által uralt
dél-afrikai köztársasági börtönben.
De nem először ülök rács mögött.
Az Egyesült Királyságban tényleges életfogytiglanra ítéltek
egy gyilkosságért, amit el sem követtem.
Tizenkét hosszú évbe telt tisztára mosni a nevem.
Most beutazom a világot,
hogy megtudjam, milyen az élet
a világ legkeményebb börtöneiben.
A dél-afrikai köztársasági Fokváros
egy virágzó part menti város.
De a peremén elterülő Fokföldi-síkságon még mindig él
az apartheid korának öröksége.
Ebbe a nyomornegyedbe kényszerítették régen a színes bőrűnek tituláltakat.
Az apartheid véget ért, a nyomor maradt.
A területet most bandák uralják,
így átlagosan napi nyolc gyilkosság történik.
Annyira veszélyessé vált a környék, hogy a hadsereget is be kellett vetni.
Vigyázz!
A gyilkosságok arányát tekintve Fokváros a világelsők közt van,
úgyhogy elkísérem a Bandaellenes Egységüket.
Ma este egy felfegyverzett drogkereskedő bandára fognak lecsapni.
Althea Jefra százados vezeti az akciót, ami a síkság
egyik leghírhedtebb negyedében fog lezajlani.
Gyakran találkoztok olyan bandatagokkal,
akiknél fegyver van,
és nem is félnek használni a fegyvereiket?
Igen.
Másfél hete bandatagok agyonlőttek
egy szolgálatban lévő rendőrt abban a negyedben, ahova éppen tartunk.
Veszélyes ez a hely.
Színpadra!
Menjetek be, zárjátok be az ajtót!
Próbálják beterelni az embereket.
A síkságot több, mint 100 000 bandatag lakja,
akik mind ezekért a negyedekért küzdenek.
Mit jelent az az MG 13 tetoválás? Mongrel vagy?
- Igen. - Oké.
Mit akarnak megtudni tőlük?
Minden bandának megvan a maga jele,
a tagok magukra is tetováltatják.
Ők itt mongrelek.
- Az MG tetoválás a Mongrel rövidítése. - Igen.
Ezek a házak egy másik bandához tartoznak.
De nem az ő bandájához.
- Neki itt nincs helye. - Értem.
Megindulunk az egyik lakás felé,
ahol az egység információi szerint drogkereskedők élnek.
Jefra százados vagyok.
Nagy mennyiségű készpénzt keresünk.
Mennyi pénz is van ebben?
Mosóport árulok.
- Mosóport? - Aha.
Megnézném én azt a mosóport.
Uram, miért ült korábban?
Emberölésért.
Beengedne?
Vegye le kérem a pólóját!
Látnunk kell, hogy van-e bandatetoválása.
A férfinak több tetoválása is van.
Több az utcai bandája jele, az egyik tetoválás csak egy szám.
- Huszonhat. - Huszonhat, ja.
A lakó feltételesen van szabadlábon,
emberölésért ítélték el
és van egy 26-os tetoválása,
tehát valószínűleg tagja a Számbanda nevű börtönbandának.
A bandatagok a bandáik parancsai szerint élik az életüket.
Ha pedig börtönbe kerülnek, egyszerűen csak átállnak
az utcai bandájukból
a börtönbandájukba.
Azaz a hírhedt Számbandába.
A tegnapi razzia alatt letartóztatottak közül sokan
idővel itt fogják találni magukat,
a Brandvlei Szigorúan Ellenőrzött Börtönben.
Én éppen ebben a kocsiban izzadok,
hogy eltölthessek ott egy hetet
és megnézhessem, milyen elítéltnek lenni egy Számbanda által uralt börtönben.
Külföldiként, új rabként,
akinek ráadásul semmilyen kötődése
a börtönt uraló bandához...
kíváncsi vagyok, hogy fogadnak majd.
Ahogy arra is, hogy hogy működhet úgy egy börtön,
hogy egy banda ilyen befolyással bír.
Hogy képesek az őrök rendet tartani olyan elítéltek között,
akik a saját szervezetükben, a saját hierarchiájukban,
a saját szabályaik szerint, a saját módszereiket használva élnek?
Hogy képesek így megvédeni magukat
és hogy képesek megvédeni az új rabokat?
- Uram! - Igen?
Számos nyugat-fokföldi börtönből szállítják át ide
a legveszélyesebb rabokat, hogy itt töltsék le tetemes büntetésüket.
Nem csak a kezeimet bilincselték össze, hanem a lábaimat is,
valószínűleg azért, mert az ide érkezők tényleg
nagyon veszélyesek, és így próbálják ártalmatlanná tenni őket.
Kövesd az utasításainkat! Amint kiszabadul a kezed, tedd a jobb térdére!
Most pedig meg fogunk motozni.
Úgyhogy vetkőzz le!
Alsónadrágra.
Miközben vetkőzöl, megnézzük,
hogy van-e bármilyen tetoválásod.
Fordulj körbe!
Oké, emeld fel a kezeidet!
Erre azért van szükség,
mert a Számbanda tagjai tetoválásokkal
bizonyítják a tagságukat.
- Láttátok, hogy nincs tetoválásom. - Igen.
Akkor ez azt jelenti, hogy nem lehetek bandatag?
Igen. Afrikaansul te egy frans vagy. Vagyis egy bandához nem tartozó.
Nagyon fontos, hogy ne lássák rajtad, hogy félsz
és tedd, amit mondanak!
Mivel nem tartozol egy bandához sem, nem csinálhatsz semmit magadtól,
csak az ő parancsaikat követheted.
Ez itt bent így megy. Ilyen az ő rendszerük.
És ebbe ti nem szólhattok bele?
Nem.
Értem.
Miután bevisznek a rendszerbe, beosztanak egy szárnyba.
Úgy döntöttünk, hogy a K-3-as szárnyban fogunk elhelyezni.
Kik vannak a K-3-as szárnyban?
A legtöbbjük bandatag.
Akit bandatevékenységhez kötődő dologért ítélnek el,
az a K-3-as szárnyba kerül.
Egyre jobban aggódok a fogadtatásom miatt.
Milyenek lesznek a Számbanda tagjai?
Hogy tekintenek majd rám?
Meg is érkeztünk a K-3-as szárnyhoz.
Mielőtt a cellámhoz vezetnének, jelentkeznem kell eligazításra
Mr. Hendrynél, a K-3-as szárny fejénél.
Raphael Rowe.
Tagjai vagy bármilyen bandának?
Nem.
- Egyik bandának sem? - Nem.
Itt három nagy banda van.
A 26-osok, a 27-esek és a 28-asok.
A mi börtöneinkben...
van pár...
bevett szokás.
Például nem te döntöd el,
hogy melyik ágy lesz a tied.
Beoszthatlak egy cellába, és mondhatom, hogy: „Ez a te ágyad.”
De amint kisétálok a celládból, le fognak cibálni az ágyról.
És ők fogják megmondani, hol fogsz aludni.
És ebbe nektek nincs semmilyen beleszólásotok?
Próbálunk mindent megtenni ez ellen, de...
hiába.
Mr. Buetzengarke, vezesse a tízes cellába!
A K-3-as szárnyban elméletileg mindenki
a Számbanda valamelyik ágába tartozik.
Itt mindenki 26-os, 27-es vagy 28-as.
Kerüljétek el a börtönt! Kegyetlen egy hely ez.
Nem olyan itt, mint otthon.
Félelmetes látványt nyújtanak az elítéltek.
De itt az ideje elfoglalnom a cellám és találkoznom a cellatársaimmal.
Nyolc síksági bandataggal leszek együtt egy zsúfolt cellában,
ők mind a nyolcan a Számbanda tagjai.
Ide rakhatom?
Helló! Raphael.
Megpróbáltam bemutatkozni a cellatársaimnak,
de rám se hederítettek.
Sosem volt még részem ilyen fogadtatásban.
Bemutatkozás helyett egymást üdvözölték kézjelekkel
és elkezdtek értekezni egy számomra idegen nyelven.
Fogalmam sincs, mire készülnek.
Bezárták a cella ajtaját, így innentől a cellatársaim az urak.
- Angol vagy? - Igen.
Miért vagy itt?
Raphael vagyok.
Raphael. Miért vagy itt?
- Semmiért. - Semmiért?
Hoztál be valamit?
Pénzt?
Valami mást? Bármit?
- Nem. - Nem...
- Semmit se hozhattam be. - Semmit se hozhattál be?
Azért megmotozunk, de ha találunk valamit, azt megbánod!
A nadrágjában? Itt várj!
A motozás után továbbítják a mondandómat két cellatársamnak,
Leenek és Curtisnek, akik ezután beszélni akarnak velem.
Ülj le ide! Csak akkor szólalsz meg, ha kérdezünk.
Rendben.
- Raphaelnek hívnak? - Igen.
Honnan jöttél?
- Angliából. - Igen?
- Londonból. - Értem.
Jó az edzőcipőd.
Ha már mást nem is hoztál be.
Mindenemet elkobozták.
Igen?
Nincs semmim, csak ez az egy pár cipőm.
Te ilyen hülye vagy?
Bele se gondoltál, hogy ezt fogják először elvenni?
- Még nem. - Nagy hiba.
Fogunk mi még beszélgetni.
Szép kis edzőcipő ez.
Hányas a lábad?
- Harmincnyolcas. - Igen?
- Az enyém is. - Mutasd csak!
Nagyon jól néz ki.
- Új? - Nagyon szép.
Úgy érzem, többről szól ez, mint a lehúzásomról.
Meg akarnak szégyeníteni.
Pont jó rád.
- Nem bánod, hogy elvettem? - Ezt is vedd fel!
- De. - Igen?
- Vedd fel! - Nem bánod?
Nem mintha lenne beleszólásod. Most már a mienk.
Tudod, miért?
Mert fehér vagy, van másikra pénzed.
Vedd fel ezt is!
Te itt egy senki vagy.
Világos?
Igen.
Örülj, hogy nem öltünk meg a cipődért!
- Igen. - Értem.
Helyes. Akkor világos a felállás?
Nem örülök neki, de igen.
Nem érdekel minket, hogy örülsz-e neki.
Mi nyolcasok vagyunk.
- A nyolcasok fejei. - Értem.
Ha nem teszel nekem keresztbe, én se fogok neked.
- Nem fogok. - Akkor nem lesz baj.
Ágyazz meg! Gyere!
Segítek, bemutatlak a többieknek.
Lee és Curtis 28-asok, ők a cella főnökei,
és úgy tűnik, nem fognak kesztyűs kézzel bánni velem.
Pénz nélkül neked itt véged lesz.
De a fehérek úgyis gazdagok.
- Nem fehér vagyok. - Úgy talán.
- Nem fehér vagy? - Nem.
Az édesapám fekete. Az anyukám fehér.
Tehát csak fehérnek nézel ki, de belül fekete vagy.
- Igen. - Értem.
Gyere csak!
Ez lesz a te ágyad.
Itt fogsz aludni.
Miután Lee kijelöli az ágyamat,
bemutat a többi cellatársamnak.
Ő itt Troubles.
Ő 26-os.
Hétszeres életfogytiglanos.
Emberölésért ül. Wasbankból jött.
Világos?
Egyértelmű, hogy a megfélemlítésem a cél, és mondhatom, hogy sikerrel is járnak.
Ez a srác...
Ő itt Klope.
Ő 27-es.
És híres. Manenbergben volt bérgyilkos.
Világos?
Szerinte ő is fekete, mint mi, elhiszed ezt?
Ezzel a fehér képpel?
Egyértelművé teszik, hogy én nem tartozok közéjük.
Hallod, mit mondott?
Mit hümmögsz?
Nézz fel a padlóról!
Be fogsz köpni a cipős dologért?
-Természetesen nem. - Biztos?
Hallgatni fogok róla.
A cellatársaim, akik több ember megöléséért felelősek,
megbíznak egy feladattal.
Ma... Ez az első napod.
Úgyhogy ki fogod mosni a ruháinkat.
Ezt kell kimosnom?
Meg minden ruhát.
Minden ruhát ki kell mosnod.
Megmutatjuk, hogy kell kézzel mosni.
Kimosatják velem a ruháikat, hogy tudjam, hol a helyem.
Próbálnak megfélemlíteni.
Ugráltatnak.
Egyelőre még belemegyek a játékukba.
Majd meg is kell szárítanod őket.
Az ilyen munkákat a fransok csinálják.
A micsodák?
A fransok.
Ha nincs 26-os, 27-es vagy 28-as tetoválásod...
- Értem. - Világos?
Akinek nincs ilyen tetoválása, az csinálja az ilyen munkákat.
Ha lenne ilyen tetoválásod, nem kéne ilyeneket csinálnod.
Akkor közénk tartoznál. Érted?
Ez a börtön rendje.
A hierarchia legalján vagyok fransként, azaz bandához nem tartozóként.
Még ma telefonálni fogsz.
Megadom a számlaszámomat,
utaltass rá pénzt valakivel!
Már ha kell a védelmünk.
És ha nem?
Akkor baj lesz.
- Értesz? - Igen.
Három lehetőségem van.
Fizethetek védelmi pénzt, beállhatok bandatagnak,
vagy hagyom, hogy csicskáztassanak.
Az angol börtönökben...
Nem Angliában vagy. Ez itt Dél-Afrika.
Itt mind...
Mind gyilkosok vagyunk. De elegem van.
Nincs nekem türelmem ehhez. Túl sokat szájalsz, haver.
Csak kóstolgatnak.
De nem fogok nemet mondani a rám bízott feladatokra,
mert azzal csak elvágnám magam náluk,
és nem akarom elvágni magam náluk az első nap első órájában.
Még csak egy nap telt el, de ha ilyen itt fransnak lenni,
akkor megértem, hogy miért lépnek be olyan sokan a Számbandába.
MÁSODIK NAP
Másnap reggel örömmel veszem, hogy nem foglalkoznak velem annyit
a reggeli készülődés közben.
Egymást váltják a csapnál.
Aztán elindulnak a reggeliért.
Így kezdődnek a napok.
Jó lesz végre kiszabadulni ebből a zsúfolt cellából
és friss levegőt szívni.
Ti nem is ehettek odakint?
Nem.
Sosem esztek kint?
Ez a legszigorúbban őrzött szárny,
ide rakják a gyilkosokat.
Veszélyes rabokként tekintenek ránk.
És azok vagytok?
Jó kérdés.
Csak a magam nevében beszélhetek, de én veszélyes vagyok.
Nem szeretek haverkodni az őrökkel, mert ők nem a haverjaim.
A számom miatt nem lehet.
Csak a reggelinkért indulunk, de ezt is motozás előzi meg.
És pillanatok múlva ismét a cellánkban vagyunk.
A te tálcád miért nagyobb? Többet is kaptál?
Még szép, én többet kértem.
Megkértem, hogy többet adjon. Szeretek jó sokat enni.
A reggeli közben rákérdezek
a fura beavatási szertartásra, amin tegnap átestem.
Kérdezhetek valamit? Tegnap, amikor bejöttem,
egy számomra
ismeretlen nyelven beszéltetek.
Nem afrikaans volt. Nem angol. Mi volt az a nyelv?
Amelyiken tanácskoztatok
- a bejövetelemkor. - Sabela.
Az micsoda?
Egy speciális nyelv?
Az a Számbanda nyelve.
- Ja, értem. - A mi nyelvünk.
De érdekes!
Szóval csak a tagok ismerik.
Máshol nem lehet megtanulni.
Szóval miután kifaggattak,
visszamentek hozzád, hogy közöljék...
- Tudni akartuk, ki vagy. - Értem.
- Hogy kihez tartozol. - Aha.
Ez ennyire fontos?
Igen, mert úgy bánunk veled.
Ha, mondjuk, összebalhéznánk Troublesszel,
akkor Curtis állíthat le minket.
Mert itt ő parancsol.
Ő a rangvezér.
Te vagy a rangvezér?
Igen.
- Saját rangrendszeretek van? - Igen.
A katonától indul.
A cellatársaimra csillagok
és hajtókák is vannak tetoválva, amik rendfokozati jelzésekre hasonlítanak.
Hogy lehet feljebb lépni?
Diplomáciai érzék kell hozzá? Vagy ki kell alkudnod?
Megálló!
Raphael, vigyázz,
hogy miket kérdezel!
Mert, amikre most rákérdeztél,
azok bizalmas dolgok.
Tehát a kérdéseim...
Túl messzire mentek.
A Számbanda nélkül...
az őrök dolga is sokkal nehezebb lenne.
A Számbanda miatt
van itt ekkora fegyelem.
És ilyen rend.
Ahogy kint is vannak törvények, itt is vannak törvények.
Mi mindannyian...
ebben nőttünk fel.
Úgyhogy nem fogunk csak úgy
elmesélni mindent.
Nem akarjátok, hogy beleássa...
Nem erről van szó.
A saját életét félti. Többen haltak már meg ezért.
Sok mindenért halál jár.
A cellatársaim nagyon veszélyes emberek, akárcsak a szárny többi lakója.
De ha mind egy bandához tartoznak,
akkor miért nem mehetnek ki enni vagy beszélgetni?
Főnöknek szólítsam az őrt, ha ide akarom hívni?
Főnök! Idejönne? Főnök!
Beszélhetnénk?
- Jó napot! - Jó napot!
A cellatársaim nem hagyhatják el a cellájukat.
Miért van ez?
Azért, mert könnyebb tíz rabot felügyelnünk...
mint 60-at.
Értem.
Nem tudhatjuk, hogy éppen kinéztek-e egy másik rabot.
Ez a baj.
Bárkit bármikor megkéselhetnek.
És tudod, kin fognak revansot venni?
Rajtunk.
Az őrökön?
Igen, rajtunk.
Miért késelne meg egy rab egy őrt mindenféle ok nélkül?
Engem is ok nélkül késeltek meg 1995-ben.
- Késeltek már meg? - Csak úgy megkéseltek.
A cella rácsain keresztül.
Rákérdeztem az okára. Azt felelte: „Te voltál a legközelebb.”
Azt mondtuk: „Így hozta a sors.”
Igen, azt.
Mind jól tudják, hogy ha beállnak a Számba...
akkor az egy évükből könnyen lehet 20 is.
Nekik kell eldönteniük, hogy megéri-e ez nekik.
A veszélyes rabok csak egy rövid sportolás erejéig
hagyhatják el a cellájukat.
Reggeli után
kimehetek krikettezni egy másik cella lakóival.
Az egyiküknek tele van tetoválva az arca, és...
Elindult felém.
Helló! Mi a helyzet? Minden oké?
Aha. És veled?
- Raphael. - Masalino.
Masalino? Oké.
De mindenki Temetőnek hív.
Temetőnek?
- Igen? - Aha.
Tudsz krikettezni?
- Aha, tudok. - Oké.
De nem vagyok valami jó játékos.
- Értem. - Az baj?
- Nem, gyere! - Oké.
Ő itt Raphael. Szeretne velünk krikettezni.
A tetovált arcú férfit Temetőnek hívják.
Elég könnyű összerakni, hogy Masalino a Számbanda tagja.
A 28-as szám a homlokára van tetoválva.
Segítek neki a dobással. Raphael!
Megmutatom, hogy dobj.
Először is...
Nincs már erő a vállamban.
- Igen? Hogyhogy? - Igen.
- A kor. - A kor.
Öregszem. Nem úgy megy már.
Jó erőset dobtál.
Raphael!
Mennyit kaptál?
Életfogytiglant.
Igen?
- Miért ítéltek el? - Sok mindenért.
Emberölésért, pénzmosásért, emberrablásért, emberölési kísérletért.
Ilyenekért.
Ültél már korábban is?
Igen, 12 évet itt.
- Akkor miért? - Emberölésért.
Kit öltél meg?
A nagybátyám.
Igen?
És most kit öltél meg?
Egy rivális bandatagot.
Szóval megöltél két embert. Vagy többet is?
Sokkal többet.
Huszonnégyszer vádoltak meg.
Emberöléssel?
- Hogyan öltél? - Fegyverrel.
- Lelőtted őket? - Igen.
Idebent 28-as vagy?
Igen, 28-as.
És milyen rangban?
Vezérezredes vagyok.
Sok csillagom van.
Hat-hat.
- A másik válladon is ennyi van? - Ja.
Akkor ez jelzi azt, hogy te vezérezredes vagy?
Aha.
Hogy válhat valakiből ezredes?
Vért kell ontania.
- A börtönben? - Ja.
Kinek a vérét?
Az őrökét.
Ha az egyik testvérem
megüt egy 26-ost vagy 27-est.
- Ha összeverekednek. - Igen, és vér folyik.
Aha.
Akkor azt a vért vissza kell vennünk.
Aha.
Úgyhogy meg kell késelnünk
egy őrt.
Csak így lehet lerendezni az ügyet.
Kicsit fura ez. Miért egy őrt kell megkéselni, akinek semmi köze ehhez?
Miért az ő vérük a kulcs?
Mert így szokás.
Értem.
Masalino az első elítélt, aki nyíltan mesélt arról,
hogy miért támadnak rá az őrökre.
Gondolom, azért,
mert a Számbanda vezérezredeseként ő ezt már megteheti.
Ledöbbentem azon, hogy miket kellett megtennie,
hogy elérje ezt a rangot.
Ha...
feljebb akarnak kerülni a ranglétrán vagy ha valamelyikük vérét vették,
akkor egy őr vérét kell ontaniuk, hogy helyreálljon a béke.
Kíváncsi vagyok, hogy milyen érzés lehet az őröknek
olyan embereket felügyelni,
akik bármelyik pillanatban ok nélkül megkéselhetik őket.
Letelt a röpke félórás sportolási idő,
úgyhogy ismét a cellámban vagyok, és itt is fogok maradni
a maradék 23,5 órában.
Elviselhetetlen a klausztrofóbia, amit érzek.
Az egyetlen elfoglaltságunk egy recsegős, átkapcsolhatatlan tv
és egy ágyneműhuzatra rajzolt stokes nevű játék.
- Vedd le! - Mindkettőt?
- Igen. - Igen, mindkettőt.
- Ezzel megölted. - Te vagy a célpont.
Kit öltem meg?
Engem.
- Úgyhogy te vagy a célpont. - Rád pályázunk.
- El foglak kapni. - Vigyázz!
- Először jársz börtönben? - Angliában
rablásért ültem.
Fegyveres rablás volt?
Hadd magyarázzam el a helyzetem!
Aztán rajtatok áll, hogy hisztek-e nekem.
Tudni fogjuk, ha hazudsz.
Igen?
Nem bánom. Azt gondoltok, amit akartok.
Azzal vádoltak, hogy tagja vagyok egy bandának.
- Egy olyan angol bandának... - Aha.
...ami nagyon gazdag embereket
rabolt ki,
úgyhogy bíróság elé állítottak...
és elítéltek...
életfogytig.
Emberölésért és rablásért.
Aztán 12 évvel később...
újabb bizonyítékok kerültek elő, amik tisztáztak.
És akkor ennyi, nem is számított, amin keresztül mentél?
Elvettek tőled 12 évet.
Nem 12 napot vagy 12 órát.
Valakinek számít, amin ti mentek keresztül?
Miután megosztottam velük a történetemet,
sokkal elfogadóbbakká váltak velem.
Mi itt mind számok vagyunk.
Te vagy itt egyedül frans.
Szóval el kell döntenünk, hogy mihez kezdjünk veled.
De muszáj ennek így lennie? Nem járhattok el máshogy?
Idebent előbb-utóbb mindenkinek döntenie kell.
Hogy túl akarja-e élni ezt a helyet.
Főleg nekünk, akik sosem fognak szabadulni.
Úgy tűnik, hogy a cella lakói jól megférnek együtt.
De akkor miért léptek be mindannyian egy börtönbandába?
Mindannyiunk tagja...
valamelyik kinti bandának is.
Én például az Amerikaiaknak.
Az is egy banda?
Igen, sokféle banda van.
Kint ellenségek vagyunk.
Küzdünk a területért, a csempészésért...
De idebent testvérek vagyunk.
De ha kikerülünk, ott más lesz a felállás.
Még így is, hogy cellatársak voltatok?
Akkor is, ha 20 évet ültél együtt valakivel,
ha elkapjuk egymást odakint, megöljük egymást.
Úgy tűnik, hogy a Számbanda összefogja a rabokat az őrökkel szemben.
Nem számít, hogy mennyire gyűlölték egymást odakint,
amint belépnek a börtön kapuin, egy bandává válnak.
HARMADIK NAP
A harmadik napom reggelén
átvisznek dolgozni a börtön egyik kevésbé szigorú szárnyába,
ami minden olyan rab előtt nyitva áll,
aki nem követ el támadást a Számbanda nyomására.
Máris óriásinak tűnik a különbség a szigorúan ellenőrzött szárnyhoz képest.
A szigorúan ellenőrzött szárny vadonatújnak tűnt,
ez a szárny viszont annál elhanyagoltabb.
A szigorúan ellenőrzött szárny jó állapotban volt.
Ez a szárny viszont elég romos.
De a rabok próbálják kihozni belőle a legtöbbet.
És a szárny hangulata is más.
A K-3-as szárnyban
napi 23,5 órát voltunk bezárva,
itt viszont a nap jelentős részét szabadon tölthetik a rabok.
Még moziszerűség is van.
A munkakezdésre várva, kérdőre von egy rab.
Ki vagy te? Miért vagy itt? Itt köztünk.
Miért kérded?
- Mert ez a dolgom. - Értem.
Jelentenem kell, hogy ki vagy.
- Értem. - Világos?
Én 27-es vagyok, ő meg 28-as. Jó barátok vagyunk.
Aha.
Mára békén hagyunk. Rendben? De fogunk még találkozni.
- Oké? - Rendben.
Itt is, és a másik szárnyban is feltűnt,
hogy amint megállok,
és kikapcsolok egy kicsit, egyből odajön hozzám valaki,
ami nem mindig volt kellemes,
mert a legtöbben, akik odajönnek hozzám,
egyből azt kérdezik, hogy honnan jöttem és hogy mit keresek itt.
Úgyhogy hiába nyugisabb itt a légkör,
itt is jelen van a Számbanda rendszere.
A szigorúan ellenőrzött szárnyból csak azokat
helyezik át ide, akik bizonyították, hogy hajlandóak betartani a szabályokat.
A szárny 85%-a dolgozik,
ráadásul ők etetik az egész börtönt,
hisz ők foglalkoznak a börtön 6000 hektáros gazdaságával, ahova tartunk.
- Ez a szigorúan ellenőrzött szárny. - Ja, megjártam.
Mindennap elhaladnak a szigorúan ellenőrzött szárny
mellett, hogy emlékeztessék őket, mit nyertek a helyes viselkedésükkel.
Az első 3,5 évem ott telt.
- Az jó sok. - Igen, a 14 évemből.
- Kemény volt, mi? - Igen, kemény odabent.
Gyönyörű a táj.
Miután éveket tölt el itt az ember,
hatalmas kiváltság
átkerülni ebbe a szárnyba...
hogy ezen a zajos és zötykölődős úton
dolgozni járhasson.
Ezt termesztik itt.
Sárgarépát, óriási mennyiségben.
- Uram! - Igen?
Szedje le a szárukat!
- A sárgarépákét? - Igen.
Ti addig betakarítotok?
Melyik a könnyebb munka?
Itt csak nehéz munka van.
Ez jó kis válasz.
- Csak nehéz munka. - Jó válasz.
- Ja. - Leülhetek ide?
Senador, aki rablásért ül,
már hét hónapja dolgozhat a répaföldeken.
Hogy kell csinálni? Csak így...
Azt törd le!
Így?
Hány ládát kell ma megtöltenünk?
Úgy emlékszem, azt mondták, hogy 100-at.
Az rengeteg.
Hány évet kaptál?
És mennyi van még hátra belőle?
Öt évet kaptam rablásért.
- Öt év rablásért. - De hamarosan szabadulok.
Tehát hamarosan lejár a büntetésed.
Elegem is van ebből az életből.
Többször ültem már,
és próbáltam már máskor is jó útra térni, de...
egyszerűen túl nehéz volt, de most már tényleg jó útra térek.
Miből gondolod, hogy megváltoztál,
hogy most máshogy lesz?
Onnan, hogy befogadtam Jézus urunkat a szívembe.
Becsületes életet fogok élni odakint.
Tudsz majd így munkát találni?
Nehéz úgy munkát találni, hogy ült az ember,
pláne, hogy a tetoválásaim is...
Láthatnám őket?
Aha. Van itt egy „Son Op Salute 26.”
- Aha. - Látom.
Meg ez is alatta, meg még sok más.
Azt mondták a kórházban, hogy el tudják tüntetni őket.
Aha. És hajlandó is lennél rá?
Igen. Jó lenne.
Jó lenne, de még nem vagy benne biztos...
Még nem, de majd rákérdezek.
Nem vagyok már rabszolga. Isten báránya vagyok.
A banda tagjai még mindig
a testvérükként tekintenek rám, de én már nem tartozok közéjük.
Most hallom valakitől először, hogy ki akar lépni a bandából.
És ilyet lehet? Kiléphetsz, ha úgy tartja kedved?
Nem szeretnék beszélni erről.
- Nem baj? - Nem.
Erre pazaroltam az életem.
Szeretnék most már jó életet élni.
Értem, de mindez csak rajtad múlik.
Nem tudom, hogy a Számbanda engedi-e majd kiszállni Senadort
és azt sem, hogy milyen sors vár majd rá a Fokföldi-síkságon.
NEGYEDIK NAP
Másnap reggel azt a feladatot kapom, hogy segítsek egy rabtársamnak a munkával.
Bradley!
Merre van Bradley?
- Jó napot! Ő itt Raphael. - Igen?
- Helló! - Örvendek!
Segíteni fog ma neked a napi feladataiddal.
Értem.
Amúgy így kell állnia ruhának. Nem jól áll.
Így csak az újak hordják.
Miért csinálja ezt velem mindenki? Ez...
- Itt amúgy egyszemélyes cellák vannak? - Nem, közös cellák vannak.
Bradley hét hónapja van ebben a szárnyban
és ő is frans, azaz bandához nem tartozó, akárcsak én.
Itt 48-an vagyunk.
- Igen? - Aha, 48-an.
- Értem. - És ez itt az én ágyam.
- Azta! Cellánként 48 ember. - Ja.
És nekem még a másik cella volt zsúfolt.
Bradley legalább a napja nagy részét odakint töltheti
rabokat szólítgatva, hogy elküldje őket egy adott helyre.
Ilyen listákból szoktam dolgozni.
Pszichológushoz, szociális munkáshoz küldök embereket.
Megpróbálod kimondani ezt a nevet?
Hogy kell ejteni?
Ampendulo Yakelo.
Ampulo Yakelo!
Ampendulo Yakelo.
- Dél-Afrikában vagy, próbáld meg... - Jön is.
Itt van Ampendulo Yakelo?
Ampendulo Yakelo!
Nincs itt. Oké. Köszönöm.
Igazából csak üvöltözni szoktam.
Ampendulo Yakelo!
- Igen? - Holnap reggel mennie kell Mr. Moore-hoz,
a szociális munkáshoz.
Szólni jöttem, hogy ne felejtse el.
- Oké. - Köszönöm, Mr. Yakelo.
Bradley itt nagyon kilóg a sorból.
De úgy tűnik, hogy a bandák nem zaklatják a munkavégzése során.
Nehéz volt idebent, mert én viszonylag jómódú családból jöttem...
- Aha. - ...nem...
Nem voltam bandatag.
Ráadásul a bőrszínem is világosabb kicsit,
úgyhogy az sem segített.
Ami igazából megmentett, az...
a pénz volt.
- Igen? Tehát megvetted... - Aha.
Egyszerűen fogalmazva védelmi pénzt fizettem.
És hogy játszottad ki azt,
ha éppen többen akartak lehúzni?
Egyszerűen.
A havi bevásárlás során mindenből
kettőt vettem, dohányból, kávéból, cukorból...
- Ennyi. - Értem.
- Hogy legyen plusz. - Igen.
- És ez elég volt? - Igen.
Hisz még élek.
És sosem molesztáltak, meg semmi ilyen.
- Sosem vertek meg. - Nem.
Megvetted a védelmed.
Igen.
A Bradley-hez hasonló fransok, hogy elkerüljék a bántalmazást,
inkább megveszik a biztonságukat.
Ő azért tudta megúszni azt, hogy be kelljen állnia a Számbandába,
mert megengedhette magának, hogy pénzzel kiváltsa a verést,
a cseszegetést vagy a dolgainak az elvételét.
ÖTÖDIK NAP
Újra a szigorúan ellenőrzött szárnyban vagyok.
Beszélni akarok Curtisszel,
aki nagyon keménynek mutatkozott, míg cellatársak voltunk.
De mintha azt látnám rajta,
hogy a Számbandában betöltött szerepe
súlyos teher számára.
Te is síksági vagy?
Igen, ott nőttem fel.
Nagyon hosszú büntetést kaptál.
Huszonöt évet.
Mit követtél el, hogy ennyit kaptál?
Emberölésért ítéltek el
meg rablásért, de súlyosító körülmények is voltak.
Észrevettem valamit rajtad.
A tekinteted
olyan gondterheltnek tűnik...
a Számban betöltött szereped miatt.
Hisz sok felelősséggel jár a rangod.
Ha például a Szám két tagja összebalhézik.
És az egyik megüti a másikat. És emiatt vér folyik.
Akkor neked kell döntened.
Hisz a te felelősséged döntést hozni.
A rangod miatt.
És a döntésed miatt egy őr vérét fogják venni.
Igen.
De egy korábbi dolog miatt amúgy is meg kéne ölnünk egy őrt.
Öt éve, amikor bekerültem,
az egyik rab megvert egy őrt egy lakattal.
Ez az én szárnyamban történt.
A kegyetlen támadás elkövetője egy 28-as volt,
aki később belehalt a dulakodás során szerzett sérüléseibe.
A 28-asok egyelőre még nem álltak bosszút ezért.
Agyonvertek egy 28-ast.
Sajnos a számom miatt ezért gondoskodnom kell
egy őr megöléséről.
És ki fogja megölni az őrt?
Ez az én kötelességem,
mert én voltam akkor ott.
A 28-asok azóta sem felejtették el
a társuk megölését.
Őrület ez a helyzet.
Ha Curtis bosszúból megöl egy őrt,
akkor valószínűleg sosem fog szabadulni innen.
És ha nem teszed meg, akkor...
Ha nem teszem meg...
akkor azt megtorolják majd.
A Számbanda?
Igen.
A véremet fogják venni érte.
Ha eljön majd a pillanat,
akkor gyorsan kell majd döntenem, hogy mi legyen.
- Aha. - Hogy akarom-e ezt.
Aggódom Curtisért.
Nekem úgy tűnik, hogy a rangja fogságába esett.
Elérte azt a pozíciót, amire vágyott.
De ennek ára van.
És ez az ár most egy őr vérének a kiontása.
Ma utánajárok, hogy milyen úgy börtönőrnek lenni,
hogy állandó veszély leselkedik az emberre.
Mióta dolgozol itt?
Négy éve vagyok ebben a szárnyban.
És milyen pozícióban?
Az EST tagja vagyok,
az a vészhelyzeti egység.
Ez egy különleges egység, ami fontosabb átkutatásokat,
tömegoszlatást, cellából való kihozatalt
végez.
Gerbernek napi szinten van dolga az elítéltekkel.
Mi jelenti számotokra a legnagyobb kihívást?
Számunkra a legnagyobb kihívás
a Számbanda tagjait felügyelni.
Bármelyik pillanatban ránk támadhatnak.
Teljesen kiszámíthatatlanul.
Az egyik nagy probléma, hogy öt-hat évvel ezelőtt
történt itt egy drámai incidens,
aminek következtében meghalt egy rab. És ez konfliktusokat szült.
Mit tudsz erről az esetről?
Vannak még most is bent olyan bandatagok, akik már akkor is itt voltak.
Ők úgy akarják rendezni a helyzetet,
hogy a vérét veszik egy őrnek.
Mindennap figyelünk erre.
Mert sosem lehet tudni, mikor fognak lépni.
Milyen érzés állandó félelemben dolgozni?
Egyszerűen csak tennünk kell a dolgunkat,
nem szabad túl sokat agyalnunk ezen,
mert az nem tesz jót.
Ha túl sokat agyal ezen valaki, az előbb-utóbb
összeroppan mentálisan.
Hogyan lehetne felszámolni
ezt a hierarchikus rendszert és mindazt, amit a Számbanda képvisel?
Őszinte leszek,
szerintem ezt nem lehet felszámolni.
Csak annyit tehetünk, és erre is koncentrálunk,
hogy odafigyelünk a bandatagok elhelyezésére,
hogy leválasszuk a döntéshozóikat.
Mert, ha egyszer eldöntik, hogy a vérét veszik
egy börtönőrnek,
akkor azelőtt lépni tudnak,
hogy eljutna hozzánk ez az információ.
Egyelőre úgy tűnik,
hogy a börtön a Számbanda aktív tagjainak
kiscsoportos elkülönítésére koncentrál,
hogy nehezebb legyen terveket szőniük.
ELKÜLÖNÍTŐ
De a Számbandának olyan veszélyes tagjai is vannak,
akikkel még ez a szigorú börtön sem bír el.
Ezek az emberek magánzárkákban ülnek itt,
az Ebongweni Különleges Börtönben,
ami az ország legszigorúbban ellenőrzött börtöne.
George Thomast jöttem meglátogatni.
A 28-asok feltételezhető fejeként
több bűnszervezettel kapcsolatos bűncselekményért
és hét gyilkosságért is elítélték.
Néhány áldozata éppen tanúskodni készült ellene.
Az ő megölésüket a cellájából szervezte meg
a kapcsolatain keresztül, ezekért szintén elítélték.
Most ebben a magánzárkában tölti több életfogytiglani börtönbüntetését,
így próbálják megtörni a hatását a Számbandára.
Ülj ide mellém!
Oké.
Sok mindent olvastam
és hallottam George Thomasról.
Nem voltam egy szent.
Nem.
Mikor keveredtél bele az alvilági életbe?
Átlagos kisgyerek voltam.
Akkor kezdődött minden.
Voltak riválisaink a környéken.
Volt...
két házuk, amiket csempészésre használtak.
Egy este elmentünk az egyik házukhoz.
Ha jól emlékszem, egy R4-es gépfegyverrel,
három Z-88-as pisztollyal
és egy kézigránáttal támadtunk rájuk.
Néhányukat lelőttük.
Meg is haltak?
Kilencüket lőttük le.
- Meghaltak? - Azt nem tudom, de kilencüket lőttük le.
George a fél életét börtönökben töltötte.
Mesélnél kicsit a tetoválásaidról? Miért tetováltattál az arcodra,
a nyakadra, a testedre?
Amikor az apartheid ideje alatt börtönben voltam,
nem tudtunk mit kezdeni magunkkal.
Akkor kezdtük el kitetoválni egymást.
George tetoválásai a Számbanda ranglétráján való felemelkedés
sötét történetét mesélik el.
Akkor nagyon komolyan vetted a ranglétra megmászását.
Akkoriban felügyelő voltam. Az volt a legmagasabb rang.
Ha jól emlékszem, 1994-ben és 1995-ben
27 őrt késeltünk meg.
Huszonhetet?
Igen.
- A Brandvleiben. - És miért?
Az akkori börtönviszonyok miatt.
Nem vették figyelembe a panaszainkat.
Arról nem is beszélve, hogy a 28-as banda
egy olyan szervezet,
amit az apartheid rendszere szült.
De az őrök többsége most már a sorstársatok.
Ők is ugyanúgy szenvedtek.
- Ők is ugyanazokon mentek keresztül. - Tudom. Igazad van.
Én ezért nem is értek egyet a mostani helyzettel.
Mert most már demokrácia van, most már van hangunk.
Ez a betonkoporsó lett az otthonod.
A 28-asok tábornokaként...
van még ráhatásod a 28-asokra ebből...
a koporsóból?
A bentiekre?
Meg a kintiekre.
Sok barátommal még most is tartom a kapcsolatot.
De ma már leginkább csak arra biztatom őket,
hogy hagyjanak fel a régi módszerekkel.
Úgy tűnik, hogy még George Thomas is,
a Számbanda legmagasabb rangú tagja,
akivel találkoztam, elítéli a Számbanda vérszomjas törvényeit.
Bevallotta...
hogy még mindig van ráhatása
a 28-asokra.
Csak most már pozitív hatást próbál gyakorolni rájuk.
A legfontosabb kérdés az, hogy valóban megváltozott-e?
Vagy még mindig...
egy nagyon befolyásos és veszélyes ember.
HETEDIK NAP
Meg szerettem volna kérdezni a börtön vezetőjét is, hogy szerinte
lehetséges-e
pozitív hatást gyakorolniuk a rabokra úgy, hogy ennyi bandatag van köztük.
A Számbandának megvan a maga rendszere,
és ez nem egyezik azzal, amit el akartok fogadtatni a rabokkal.
Megnehezíti ez a reintegrálás folyamatát?
Igen.
De a hazánkban jelenleg
a legnagyobb probléma a szegénység.
Nincs munkalehetőség.
Csak példaként mondom, hogy a legtöbb bandatag
azért folytatja kint a bűnözést, mert éhezik.
Legtöbben azért kezdenek el bűnözni,
és ez pláne igaz a bandatagokra, mert nincs semmijük...
földönfutók.
Ezt a szárnyat teljesen felújították,
de mi változott még az épületen kívül?
Régebben nem voltak reintegrációs programok.
- Értem. - Régen...
csak bezárták ide az embereket.
Nagyon sokat változott a büntetés-végrehajtási rendszerünk.
A büntetés helyett a reintegrációra helyezzük a hangsúlyt.
Mindig kerülnek ide olyanok, akik nem akarnak bandatagok lenni.
Őket kiemeljük.
Megpróbáljuk reintegrálni,
támogatni őket, hogy odakint törvénytisztelő állampolgárok lehessenek.
Letelt a büntetésem Brandvlei börtönében.
A Dél-afrikai Köztársaságban a börtönlét része a bandakultúra.
A Számbanda ugyan összefogja az ellenséges bandák tagjait,
de közben megnehezíti a börtönnek a rabok reintegrációját.
A Számbanda felszámolása pedig lehetetlen feladat.
Akik egyszer 26-osnak, 27-esnek vagy 28-asnak állnak,
azok életük végéig viselni fogják az ezzel járó stigmát.
A feliratot fordította: Szabó Gábor